**Csongrád Város Polgármesterétől**

Száma: Fjl/702-5/2022.

Témafelelős: Keller Ilona

**ELŐTERJESZTÉS**

**Csongrád Városi Önkormányzat Képviselő-testülete**

**2022. szeptember 29-i ülésére**

Tárgy: Megtakarítási intézkedések és beruházások az önkormányzati intézmények energia felhasználásának csökkentése érdekében

Tisztelt Képviselő testület!

A Csongrád Városi Önkormányzat Képviselő-testülete 2022. augusztusi testületi ülésén tárgyalta az önkormányzat intézményeinek energia díjaira vonatkozó tájékoztató anyagot és döntött arról, hogy valamennyi érintett intézmény rövid és középtávú intézkedési tervet dolgozzon ki az energiafüggőség és az energiafelhasználás csökkentése érdekében.

A Képviselő-testület felkéri a polgármestert, hogy az elkészült terveket a beérkezésüket követően jóváhagyásra terjessze be a soron következő testületi ülésre.

Az intézmények az intézkedési terveiket elkészítették, benyújtották, amely az előterjesztés mellékletét képezik.

A tervek benyújtását követően helyszíni bejárásokat tartottunk, ahol egyeztetésre került a szükséges és lehetséges beruházások, felújítások, beszerzések köre. Az egyeztetések alapján az intézményvezetők az felméréseket megkezdték, az árajánlatokat bekérték. Jelen előterjesztés készítésének időpontjáig a mellékletben szerepletett energetikai munkák, megtakarítást biztosító eszközbeszerzések becsült vagy árajánlattal alátámasztott költségei állnak rendelkezésünkre.

A bekerülési költség és a várható megtakarítások mérlegelése mellett, jelenleg a 2. melléklet szerint táblázat kiemelt sorai tartalmazzák a reálisan megvalósítható beruházásokat és azok várható költségeit.

Fontos hangsúlyozni, hogy több esetben még nem állnak rendelkezésre végleges árajánlatok, tekintettel arra, hogy az energetikai beruházásokra, felújításokra megnőtt az igény, így a kivitelezők leterheltsége is nagyon jelentős. A megvalósítandó beruházások közül elsősorban a nagyobb bekerülési összegű, hosszabb megtérülési idővel rendelkező homlokzati szigetelések kerülnek halasztásra.

Az energetikai megtakarítást eredményező intézményi beruházásokhoz jelenleg támogatási forrás nem áll rendelkezésre, az saját erőből/hitel igénybe vételével tudjuk megvalósítani. A megkötött beruházási hitszerződés az itt szerepeltetett célok megvalósítására lehetőséget biztosíthat a hitelcélok módosításával, amelyre külön előterjesztés keretében teszek javaslatot.

Kérem a Tisztelt Képviselő-testületet az előterjesztés megtárgyalására és a határozati javaslatok jóváhagyására.

**Határozati javaslat**

Csongrád Városi Önkormányzat Képviselő-testülete megtárgyalta a ”Megtakarítási intézkedések és beruházások az önkormányzati intézmények energia felhasználásának csökkentése érdekében” tárgyú előterjesztést és az alábbi döntést hozza:

A Képviselő-testület az önkormányzati intézmények által készített intézkedési terveket megismerte, az abban foglaltakkal egyetért.

A Képviselő-testület az előterjesztés 2. számú mellékletében bemutatott energia megtakarítást eredményező beruházásokkal, beszerzésekkel egyetért, felkéri az érintett intézményvezetőket, hogy a jóváhagyott intézkedések megkezdéséről haladéktalanul gondoskodjanak.

A beruházások fedezete beruházási hitel formájában valósul meg.

A Képviselő testület felkéri az intézményvezetőket, hogy a bemutatott intézkedési tervek végrehajtásáról gondoskodjanak, a fogyasztási adatok alakulását folyamatosan kísérjék figyelemmel és szükség esetén további intézkedésre vonatkozóan tegyenek javaslatot.

Határidő: folyamatos

Felelős: intézményvezetők, cégvezetők

Erről jegyzőkönyvi kivonaton értesítést kap:

1. a képviselő-testület tagjai

2. a fejlesztési és üzemeltetési iroda és általa

3. az intézményvezetők, cégvezetők

Csongrád, 2022. szeptember 22.

 Bedő Tamás

 polgármester